**Ministru kabineta noteikumu projekts**

**“Īstermiņa eksporta kredīta garantiju izsniegšanas** **noteikumi komersantiem un atbilstošām lauksaimniecības pakalpojumu kooperatīvām sabiedrībām” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvām sabiedrībām” (turpmāk – noteikumu projekts) izstrādāts saskaņā ar Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstermiņa eksporta kredītu garantiju izsniegšanas nosacījumus nosaka Ministru kabineta 2009.gada 12.maija noteikumi Nr.436 "Īstermiņa eksporta kredītu garantēšanas noteikumi" (turpmāk – MK noteikumi nr.436).  Atbilstoši MK noteikumiem nr.436 no 2009.gada līdz 2016.gada 31.augustam ir izsniegtas 225 garantijas 54 komersantiem 20 milj. *euro* apmērā, ar kopējo segto eksporta apgrozījumu130 milj. *euro.*  Ekonomikas ministrija (turpmāk - EM) sadarbībā ar A/S “Attīstības finanšu institūciju” (turpmāk - Altum) ir izvērtējusi nepieciešamos precizējumus īstermiņa eksporta kredīta garantiju (turpmāk - Eksporta garantija) izsniegšanas nosacījumos, kas nepieciešami instrumenta veiksmīgākai ieviešanai. Ņemot vērā grozījumu apjomu, ir izstrādāts noteikumu projekts, kas aizstās MK noteikumus nr.436.  Noteikumu projektā paredzētas izmaiņas Eksporta garantiju nosacījumos, paredzot garantiju sniegšanu atsevišķos segmentos uz t.s. “tirgus riska” valstīm (ES un atsevišķas OECD dalībvalstis - Amerikas Savienotās Valstis, Austrālija, Kanāda, Islande, Japāna, Jaunzēlande, Norvēģija vai Šveice), kas uz laiku atzītas par “netirgus”. Līdz ar to Ekonomikas ministrija ir iesniegusi Eiropas Komisijā pre-notifikāciju (valsts atbalsta lieta SA.45678), kā arī 2016.gada 15.jūlijā sniegusi atbildes uz Eiropas Komisijas jautājumiem. 2016.gada 6.septembrī tika saņemts EK apstiprinājums iesniegtajai pre-notifikācijai lietā SA.45678, ar ko EK aicināja iesniegt atbalsta programmas notifikāciju. EK pieņemtais valsts atbalsta lēmums aptvers ne tikai noteikumu projektā iekļautos nosacījumus, bet arī Altum izstrādātos iekšējos noteikumus, piemēram, metodikas attiecībā uz garantiju prēmijas likmju aprēķināšanu.  Notifikācija attiecas uz noteikumu projekta 11.punktā noteiktajām valstīm (Eiropas Savienības dalībvalstī, Amerikas Savienotās Valstīs, Austrālijā, Kanādā, Īslandē, Japānā, Jaunzēlandē, Norvēģijā vai Šveice). Noteikumu projekta 20.punktā paredzēts, ka Altum var sniegt garantijas par eksporta kredīta darījumiem, kuru debitors ir reģistrēts minētajās valstīs (11.punkts) tikai pēc pozitīva Eiropas Komisijas paziņojuma saņemšanas saskaņā ar “Komisijas Paziņojums dalībvalstīm par valsts atbalsta saderību ar Eiropas Savienības iekšējo tirgu saskaņā ar Līguma par Eiropas Savienības darbību 107. un 108.panta piemērošanu īstermiņa eksporta kredīta apdrošināšanai” (2012/C 392/01)” (turpmāk – Komisijas paziņojums). Ja Eiropas Komisijas lēmumā būs norādīts, ka nepieciešams veikt izmaiņas noteikumos, Ekonomikas ministrija iesniegs grozījumus Ministru kabineta noteikumos un sabiedrība Altum varēs izsniegt garantijas tikai pēc izmaiņām Ministru kabineta noteikumos.  Noteikumu projekta sadaļa, kas regulē garantiju sniegšanu uz ES un OECD dalībvalstīm, ir izstrādāta, ievērojot Komisijas paziņojumu.  *Finansējuma apjoms eksporta garantijām*  Noteikumu projektā Altum Eksporta garantijām, kas izsniegtas pēc 2007.-2013.gada plānošanas perioda finansējuma apguves, paredzēts finansējums 2,5 milj. *euro* apmērā no Eiropas Reģionālās attīstības fonda 2007. – 2013.gada plānošanas perioda 2.2.1.4.1.apakšaktivitātes “Atbalsts aizdevumu veidā komersantu konkurētspējas uzlabošanai” (Altum saistības) ietvaros atmaksātā publiskā finansējuma, ņemot vērā atbilstoši Attīstības finanšu institūcijas likuma 12.panta trešajai daļai izstrādāto programmas ieviešanas risku novērtējumu. No minētā finansējuma sedz arī Altum pārvaldības izmaksas. Pirmos zaudējumus sedz no 2.2.1.4.1.apakšaktivitātes “Atbalsts aizdevumu veidā komersantu konkurētspējas uzlabošanai” ietvaros atmaksātā publiskā finansējuma.  *Izmaiņas noteikumu projektā, salīdzinot ar MK noteikumiem nr.436*  Salīdzinot ar MK noteikumiem nr.436, noteikumu projektā veiktas šādas izmaiņas:   * precīzi norādīti eksporta garantiju veidi – pārgarantija, kopgarantija un virsgarantija, kā arī skaidrots katrs no garantiju veidiem; * garantijas summa vienam saimnieciskās darbības veicēja eksporta kredīta darījumiem ar vienu debitoru palielināta no 1 000 000 *euro* līdz 2 000 000 *euro,* ar mērķi apmierināt banku tirdzniecības finansēšanas instrumentu segmentā izplatīto darījumu apjomu, kā arī mašīnbūves u.c. kapitālietilpīgu preču eksportētāju vajadzības; * precizēti preču un pakalpojumu izcelsmes nosacījumi, norādot, ka prece ir pilnībā iegūta Latvijā vai, ja tās ražošanā ir iesaistīta vairāk nekā viena valsts, Latvijas Republika ir valsts, kurā tika veikta pēdējā, būtiskā, ekonomiski pamatotā apstrāde vai pārstrāde, kā arī norādīti pakalpojumu eksporta nosacījumi; * papildināta saraksts ar valstīm, kurās var būt reģistrēts debitors - Amerikas Savienotās Valstīs, Austrālijā, Kanādā, Īslandē, Japānā, Jaunzēlandē, Norvēģijā vai Šveicē, un nosacījumiem, kādos var izsniegt garantijas par darījumiem ar šo valstu debitoriem, nosakot garantiju izsniegšanas termiņu līdz 2020.gada 31.decembrim (EK pārstāvju norādījumi prenotifikācijas laikā); * precizēti komerciālo un politisko risku nosacījumi; * garantijas seguma apmērs paaugstināts no 90% līdz 95% politisku risku gadījumā; * svītroti nosacījumi par zaudējumu izmaksāšanas gadījumiem, kas, ņemot vērā Altum praksi kredītu garantiju izsniegšanā *(Ministru kabineta 2010.gada 26.oktobra noteikumi Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošana”*), noteikti civiltiesiskos līgumos, kurus slēgs sabiedrība Altum un saimnieciskās darbības veicēji vai Latvijas Republikā reģistrētu kredītiestādes vai ārvalstu kredītiestādes filiāles, kas finansē saimnieciskās darbības veicējus.   Finanšu instrumentu īstenošanai ir pieejami ierobežoti finanšu resursi, tādēļ atbalsta saņēmēji (komersanti un atbilstošās lauksaimniecības pakalpojumu kooperatīvās sabiedrības) ir noteikti, ņemot vērā līdzšinējo praksi 2007.-2013.gada plānošanas perioda valsts atbalsta noteikumos īstermiņa eksporta garantijām (12.05.2009. MK noteikumi Nr.436), kā arī praksi pārējos garantiju noteikumos - 26.10.2010. MK noteikumi Nr.997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai.”  Papildus jānorāda, ka Komisijas paziņojuma 40.punktā noteikts garantiju izsniegšanas termiņš – 2018.gada 31.decembris. EK pre-notifikācijas laikā attiecībā uz garantiju izsniegšanas termiņu saskaņoja termiņu 2020.gada 31.decembris, kas pārsniedz paziņojuma termiņu. EK norādīja, ka atkāpe no paziņojuma 40.punktā minētā termiņā pieļaujama, ja Latvijas institūcijas uzņemsies pienākumu precizēt atbalsta programmas nosacījumus atbilstoši jaunajam EK paziņojumam, kas tiks pieņemts pēc 2018.gada 31.decembra. Līdz ar to Ekonomikas ministrija izvērtēs, vai noteikumi atbilst precizētajam Paziņojumam un nepieciešamības gadījumā precizēs noteikumus.  Līdz noteikumu projekta apstiprināšanai Altum eksporta garantijas izsniegs atbilstoši MK noteikumiem nr.467.  Eksporta garantiju nepieciešamību pamato Ekonomikas ministrijas (turpmāk – EM) izstrādātā tirgus nepilnību analīze finanšu pieejamības jomā (prezentēta 2015.gada 30.aprīļa 2014.-2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē (protokola Nr. P-2015/UK/1 6.punkts)) (turpmāk – tirgus nepilnību analīze).  Eksporta garantiju administrēšanas pārvaldības izmaksas tiks noteiktas saskaņā ar Altum programmu pārvaldības izmaksu attiecināšanas metodiku, ievērojot Eiropas Komisijas 2015.gada 9.jūnija lēmumu Nr. SA.36904 (2014/N) “Par valsts atbalstu un Latvijas Attīstības finanšu institūcijas izveidi attiecībā uz pārvaldības izmaksu kompensēšanu.  Ar mērķi ievērot Attīstības finanšu institūcijas likuma 12.panta trešajā daļā noteikto, anotācijas pielikumā kā ierobežotas pieejamības informācija ir ietverts kopējais riska novērtējums īstermiņa eksporta garantiju programmas ietvaros.  Pasaules tirdzniecības organizācijas (turpmāk-PTO) augstākās lēmējinstitūcijas 10.sesijā (2015.gada 15.-18. decembrī, Nairobi) pieņemtajā 2015.gada 21.decembra lēmumā (WT/MIN(15)/45 WT/L/980) ir noteikti ierobežojumi primārās lauksaimniecības produktu eksporta kredītiem, eksporta kredītu garantijām un apdrošināšanas programmām, kas stājas spēkā 2017.gada 31.decembrī. Lai noteikumos iekļautu PTO lēmumā noteikto par primārās lauksaimniecības produktiem, Ekonomikas ministrija sadarbībā ar Zemkopības ministriju un Ārlietu ministriju līdz 2017.gada 30.septembrim iesniegs Valsts Kancelejā atbilstošus noteikumu grozījumus. |
| 3. | Projekta izstrādē iesaistītās institūcijas | EM, sabiedrība Altum |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir komersanti un lauksaimniecības pakalpojumu kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.  Noteikumu projekta īstenošanu nodrošinās sabiedrība Altum.  Noteikumu projekts paredz pozitīvu ietekmi uz tautsaimniecību, jo nodrošina turpmāku pieejamību eksporta garantijām. Tiek nodrošināti labvēlīgāki nosacījumi saimnieciskās darbības veicējiem eksporta garantiju saņemšanai, jo tiek paplašināts garantēto pakalpojumu klāsts ar jaunām valstīm, palielināts darījumus apmērs. |
| 3. | Administratīvo izmaksu monetārs novērtējums | Altum vadības izmaksas tiks finansētas atbilstoši Altum programmu pārvaldības izmaksu attiecināšanas metodikai. |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:   * Eiropas Komisijas 2014.gada 17.jūnija regula (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Regula Nr. 651/2014); * “Komisijas Paziņojums dalībvalstīm par Līguma par Eiropas Savienības darbību 107. un 108. Panta piemērošanu īstermiņa eksporta kredīta apdrošināšanai” (2012/C 392/01) (turpmāk – Komisijas paziņojums). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šādas Eiropas Savienības tiesību aktu prasības:   * Eiropas Komisijas 2014.gada 17.jūnija regula (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Regula Nr. 651/2014); * “Komisijas Paziņojums dalībvalstīm par Līguma par Eiropas Savienības darbību 107. un 108. Panta piemērošanu īstermiņa eksporta kredīta apdrošināšanai” (2012/C 392/01) (turpmāk – Komisijas paziņojums). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas paziņojuma 8.punkts | Noteikumu projekta 7.punkts | Ieviesta pilnībā | Neparedz stingrākas prasības |
| Komisijas paziņojuma 9.punkts | Noteikumu projekta 3.punkts | Ieviesta pilnībā | Neparedz stingrākas prasības |
| Komisijas paziņojuma 9.punkts | Noteikumu projekta 12.punkts | Ieviesta pilnībā | Neparedz stingrākas prasības |
| Komisijas paziņojuma 9.punkts | Noteikumu projekta 13.punkts | Ieviesta pilnībā | Neparedz stingrākas prasības |
| Komisijas paziņojuma 18.a).punkts | Noteikumu projekta 10.punkts | Ieviesta pilnībā | Neparedz stingrākas prasības |
| Komisijas paziņojuma 18.b).punkts | Noteikumu projekta 11.1.punkts | Ieviesta pilnībā | Neparedz stingrākas prasības |
| Komisijas paziņojuma 18.c).punkts | Noteikumu projekta 11.2.punkts | Ieviesta pilnībā | Neparedz stingrākas prasības |
| Komisijas paziņojuma 20.punkts | Noteikumu projekta 12.punkts | Ieviesta pilnībā | Neparedz stingrākas prasības |
| Komisijas paziņojuma 20.punkts | Noteikumu projekta 13.punkts | Ieviesta pilnībā | Neparedz stingrākas prasības |
| Komisijas paziņojuma 20.punkts | Noteikumu projekta 14.punkts | Ieviesta pilnībā | Neparedz stingrākas prasības |
| Komisijas paziņojuma 22.punkts | Noteikumu projekta 15.punkts | Ieviesta pilnībā | Neparedz stingrākas prasības |
| Komisijas paziņojuma 26.punkts | Noteikumu projekta 17.punkts | Ieviesta pilnībā | Neparedz stingrākas prasības |
| Komisijas paziņojuma 27.punkts | Noteikumu projekta 18.punkts | Ieviesta pilnībā | Neparedz stingrākas prasības |
| Komisijas paziņojuma 28.punkts | Noteikumu projekta 18.punkts | Ieviesta pilnībā | Neparedz stingrākas prasības |
| Regulas Nr. 651/2014 1.pielikums | Noteikumu projekta 11.1.punkts | Ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Komisijas paziņojums rīcības brīvību neparedz. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas EM un Altum nodrošinās informēšanas pasākumus. |
| 2. | Sabiedrības līdzdalība projekta izstrādē | Tirgus nepilnību analīze, kas pamato eksporta garantiju nepieciešamību. Noteikumu projektu EM saskaņoja ar nozares pārstāvjiem, tajā skaitā Latvijas Tirdzniecības un rūpniecības kameru un Latvijas Lielo pilsētu asociāciju. |
| 3. | Sabiedrības līdzdalības rezultāti | Izstrādāti šādi dokumenti: tirgus nepilnību analīze. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM un Altum. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III. un IV. sadaļa – noteikumu projekts šo jomu neskar.

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

29.11.2016 11:21

1911

Dita Tetere

67013011, Dita.Tetere@em.gov.lv